CELEX: 32000R1073
Language: et
Date: 2000-05-19 00:00:00
Title: Komisjoni määrus (EÜ) nr 1073/2000, 19. mai 2000, millega muudetakse nõukogu põllumajandustoodete mahepõllundustootmist ning põllumajandustoodete ja toiduainete puhul sellele viitavaid märgiseid käsitlevat määrust (EMÜ) nr 2092/91

Tähtis õiguslik teade

|

32000R1073

Euroopa Liidu Teataja L 119 , 20/05/2000 Lk 0027 - 0031

		Komisjoni määrus (EÜ) nr 1073/2000,19. mai 2000,millega muudetakse nõukogu põllumajandustoodete mahepõllundustootmist ning põllumajandustoodete ja toiduainete puhul sellele viitavaid märgiseid käsitlevat määrust (EMÜ) nr 2092/91EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 24. juuni 1991. aasta määrust (EMÜ) nr 2092/91 põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta, [1] viimati muudetud komisjoni määrusega (EÜ) nr 331/2000, [2] eriti selle artikli 13 teist taanet,ning arvestades järgmist:(1) On tarvis laiendada määruse (EMÜ) nr 2092/91 I lisas ettenähtud võimalust kasutada mikroorganisme peale komposti aktiveerimise ka mulla üldiseks parandamiseks ning toitainete kättesaadavuse suurendamiseks mullas või põllukultuurides; ühtlasi on tarvis välistada geneetiliselt muundatud mikroorganismide kasutamine kõnealuseks otstarbeks ning viia loomasõnniku kasutamist käsitlevad sätted vastavusse kõnesoleva lisa B jao 7. punkti asjaomaste sätetega.(2) Teatavad liikmesriigid on määruse (EMÜ) nr 2092/91 artikli 7 lõikes 4 ettenähtud korras esitanud info teatavate toodete II lisasse kandmiseks või muudatuste tegemiseks kõnealuse lisa teatavates sätetes.(3) II lisa muudatused on seotud toodetega, mis olid enne määruse (EMÜ) nr 2092/91 vastuvõtmist ühises kasutuses ühenduse mahepõllunduses kehtivate toimimisviiside kohaselt ning on seetõttu kooskõlas kõnealuse määruse artikli 7 lõike 1a sätetega; teatavate kõnealuste toodetega seotud muudatused on saabuvat põllumajandushooaega silmas pidades kiireloomulised.(4) Glütserool, ränidioksiid ja isopropanool osutuvad teatavate toiduainete valmistamisel hädavajalikeks. Need tooted võib seetõttu kanda VI lisasse, arvesse võttes nõudeid, mis on ette nähtud komisjoni määruse (EMÜ) nr 207/93 [3] artiklis 2, muudetud määrusega (EÜ) nr 345/97, [4] millega määratletakse määruse (EMÜ) nr 2092/91 VI lisa sisu.(5) VI lisa jaos "Üldpõhimõtted" on tarvis selgitada, et suitsutamine on mahepõllunduslike toiduainete valmistamisel tunnustatud toiming.(6) On vaja VI lisa geneetiliselt muundatud organisme ja sellistest organismidest saadud tooteid käsitlevad sätted viia vastavusse üldise keeluga nõukogu määruse (EÜ) nr 1804/1999 [5] tähenduses.(7) Teatavate toodete puhul on kohane teha väikesi tehnilisi või keelelisi muudatusi. Määruses (EÜ) nr 1804/1999 tehtud muudatuste arvessevõtmiseks on samuti vaja teha teatavaid keelelisi muudatusi.(8) Käesolevas määruses ettenähtud meetmed on kooskõlas määruse (EMÜ) nr 2092/91 artiklis 14 nimetatud komitee arvamusega,ON VASTU VÕTNUD KÄESOLEVA MÄÄRUSE:Artikkel 1Käesolevaga muudetakse määruse (EMÜ) nr 2092/91 I, II ja VI lisa vastavalt käesoleva määruse lisale.Artikkel 2Käesolev määrus jõustub seitsmendal päeval pärast selle avaldamist Euroopa Ühenduste Teatajas.Seda kohaldatakse viivitamata. Määruse (EMÜ) nr 2092/91 I lisa jao "A. TAIMED JA TAIMSED SAADUSED" punktide 2.1 ja 2.2 sätteid kohaldatakse siiski alates 24. augustist 2000.Määruse (EMÜ) nr 2092/91 II lisa A jao loetelusse kuuluva toote "loomse päritoluga süsi" kasutamist võib enne käesoleva määruse jõustumiskuupäeva jätkata varem kehtinud tingimuste kohaselt kuni varude ammendumiseni, kuid mitte kauem kui 30. septembrini 2000.Määruse (EMÜ) nr 2092/91 VI lisa loetelusse kuuluva toote "Kaltsiumkarbonaadid", mille kasutamise tingimused on enne käesoleva määruse jõustumiskuupäeva kehtinud tingimustest rangemad, kasutamist võib varem kehtestatud tingimuste kohaselt jätkata kuni varude ammendumiseni, kuid mitte kauem kui 30. septembrini 2000.Käesolev määrus on tervikuna siduv ja vahetult kohaldatav kõikides liikmesriikides.Brüssel, 19. mai 2000Komisjoni nimelkomisjoni liigeFranz Fischler[1] EÜT L 198, 22.7.1991, lk 1.[2] EÜT L 48, 19.2.2000, lk 1.[3] EÜT L 25, 2.2.1993, lk 5.[4] EÜT L 58, 27.2.1997, lk 8.[5] EÜT L 222, 24.8.1999, lk 1.--------------------------------------------------LISAI. Määruse (EMÜ) nr 2092/91 I lisa jao"TAIMED JA TAIMSED SAADUSED"punkt 2 asendatakse järgmisega:"2.1. Mullaviljakust ja bioloogilist aktiivsust tuleb säilitada või suurendada eelkõige:a) juurviljakasvatuse, haljasväetiste või süvajuureliste taimede viljelemise abil, kasutades asjakohaseid külvikordi;b) mahepõllumajanduslikust loomakasvatusest saadud sõnniku kasutuselevõtmise abil käesoleva lisa B jao punktis 7.1 ettenähtud sätete kohaselt;c) käesolevas määruses ettenähtud eeskirju täitvates põllumajandusettevõtetes toodetud muude kompostitud või kompostimata orgaaniliste ainete kasutuselevõtmise abil.2.2. Muid II lisas mainitud orgaanilisi või mineraalväetisi võib erandkorras täiendavalt kasutada:- kui taimede nõuetekohane toitainetega varustamine ei ole eelmise lõigu punktides a, b ja c ettenähtud külvikordade või mullaomaduste parandamise meetodite abil võimalik,- II lisas loetletud loomasõnniku- ja/või virtsatoodete osas: kõnealuseid tooteid võib kasutada ainult ulatuses, mis koos punkti 2.1 alapunktis b nimetatud loomasõnniku kasutamisega vastab käesoleva lisa B jao punktis 7.1 nimetatud piirangutele.2.3. Komposti aktiveerimiseks võib kasutada asjakohaseid taimsel alusel preparaate või mikroorganismide preparaate, mis ei ole geneetiliselt muundatud artikli 4 punkti 12 tähenduses. Kivijahust, laudasõnnikust või taimedest saadud nn biodünaamilisi preparaate võib samuti kasutada käesolevas lõikes ja lõikes 2.1 ettenähtud eesmärkidel.2.4. Artikli 4 punkti 12 tähenduses geneetiliselt muundamata ning asjaomase liikmesriigi põllumajanduses üldiselt lubatud asjassepuutuvate mikroorganismide preparaate võib kasutada mulla üldiseks parandamiseks või toitainete kättesaadavuse suurendamiseks mullas või taimedes, kui kontrolliasutus või kontrolliv ametiasutus on sellise kasutamise vajadust tunnistanud."II. Käesolevaga muudetakse määruse (EMÜ) nr 2092/91 II lisa järgmiselt:1.Jagu"A. VÄETISED JA MULLAOMADUSTE PARANDAJAD"muudetakse järgmiselt:a)Sissejuhatav lõik pealkirja ja tabeli vahel asendatakse järgmisega:- kasutatakse ainult I lisa sätete kohaselt,- kasutatakse ainult toodet kasutava liikmesriigi asjaomaste toodete turuleviimist ja kasutamist käsitlevate, kõnealuse liikmesriigi põllumajanduses üldiselt kehtivate õigusaktide alusel."b)Tabelis jäetakse toote"loomsed saadused või kõrvalsaadused"kandest välja toode"loomse päritoluga süsi".c)Tabelis asendatakse kannet"Magneesiumsoola sisaldav kaaliumsulfaat"käsitlevad sätted järgmisega:"Nimetus | Kirjeldus; koostisele esitatavad tingimused; kasutustingimused |Kaaliumsulfaat, võib sisaldada magneesiumsoola | Toode, mis on saadud töötlemata kaalisoolast füüsikalise ekstraheerimismenetluse abil ning võib sisaldada ka magneesiumsooli" |2.a)b)c) Jaos"B. PESTITSIIDID"muudetakse punkti"1. Taimekaitsevahendid"tabeleid järgmiselt:Tabelis"I. Taimse või loomse päritoluga ained"asendatakse kannet"Asadiraktiin, ekstraheeritud Azadirachta indicast (sirelmeelia)"käsitlevad sätted järgmisega:"Nimetus | Kirjeldus; koostisele esitatavad tingimused; kasutustingimused |Asadiraktiin, ekstraheeritud Azadirachta indica'st (sirelmeelia) | Insektitsiid Vajalik kontrolliasutuse või kontrolliva ametiasutuse luba" |Tabelis"III. Ained kasutamiseks ainult lõksudes ja/või püünistes"asendatakse kannet"Feromoonid"käsitlevad sätted järgmisega:"Nimetus | Kirjeldus; koostisele esitatavad tingimused; kasutustingimused |Feromoonid | Atraktant; seksuaalkäitumise pärssija Ainult lõksudes ja püünistes" |Tabelis"IV. Muud mahepõllunduses tavapäraselt kasutatavad ained"asendatakse kannet"Lubiväävel (Calcium polysulphide)"käsitlevad sätted järgmisega:"Nimetus | Kirjeldus; koostisele esitatavad tingimused; kasutustingimused |Lubiväävel (Calcium polysulphide) | Fungitsiid, insektitsiid, akaritsiid Vajalik kontrolliasutuse või kontrolliva ametiasutuse luba" |III. Käesolevaga muudetakse määruse (EMÜ) nr 2092/91 VI lisa järgmiselt:1.Jagu "Üldpõhimõtted" kolmanda lõigu esimene lause asendatakse järgmisega:"Olenemata viitest mis tahes A ja C jao koostisosale või B jao abiainele, rakendatakse iga töötlemistoimingut, näiteks suitsutamist, ning kasutatakse iga koostisosa või sellist abiainet ainult asutamislepinguga kooskõlas olevate asjakohaste ühenduse ja/või siseriiklike õigusaktide alusel, ning nende puudumise korral toiduainete heade tootmistavade kohaselt."2.a)b)c)d)e)f) A jagu muudetakse järgmiselt:Pealkiri muudetakse järgmiselt:"A JAGU — MÄÄRUSE (EMÜ) nr 2092/91 ARTIKLI 5 LÕIKE 3 PUNKTIS C JA ARTIKLI 5 LÕIKE 5 A PUNKTIS D NIMETATUD MITTEPÕLLUMAJANDUSLIKU PÄRITOLUGA KOOSTISOSAD".Tabelis asendatakse kannet"E 170 Kaltsiumkarbonaat"käsitlevad sätted järgmisega:"Nimetus | Kirjeldus; koostisele esitatavad tingimused; kasutustingimused |E 170 Kaltsiumkarbonaadid | Kõik lubatud toimingud, v.a värvimine" |Tabelis lisatakse kande"E 416 Karaiavaik"järele järgmine toode ja sellega seotud eritingimused:"Nimetus | Kirjeldus; koostisele esitatavad tingimused; kasutustingimused |E 422 Glütserool | Taimeekstraktid" |Tabelis asendatakse kannet"E 516 Kaltsiumsulfaat"käsitlevad sätted järgmisega:"Nimetus | Kirjeldus; koostisele esitatavad tingimused; kasutustingimused |E 516 Kaltsiumsulfaat | Kandeaine" |Tabelis lisatakse kande"E 524 Naatriumhüdroksiid"ja sellega seotud eritingimused:"Nimetus | Kirjeldus; koostisele esitatavad tingimused; kasutustingimused |E 551 Ränidioksiid | Paakumisvastane aine vürtside ja maitsetaimede puhul" |Alajaost A.4."Mikroorganismide preparaadid"jäetakse välja punkt ii.3.a)b)c) B jagu muudetakse järgmiselt:Pealkiri asendatakse järgmisega:"B JAGU — ABIAINED JA MUUD TOOTED, MIDA VÕIB KASUTADA MÄÄRUSE (EMÜ) nr 2092/91 ARTIKLI 5 LÕIKE 3 PUNKTIS D JA ARTIKLI 5 LÕIKE 5 A PUNKTIS E NIMETATUD MAHEPÕLLUNDUSLIKULT TOODETUD PÕLLUMAJANDUSEST PÄRINEVATE KOOSTISOSADE TÖÖTLEMISEL".Tabelis lisatakse kande"väävelhape"järele järgmine toode ja sellega seotud tingimused:"Nimetus | Kirjeldus; koostisele esitatavad tingimused; kasutustingimused |Isopropanool (propaan-2-ool) | Kristalliseerumismenetluses suhkru valmistamisel Nõuetekohaselt arvesse võttes direktiivi 88/344/EMÜ (viimati muudetud direktiiviga 97/60/EMÜ) sätteid Ajavahemikus, mis lõpeb 31.12.2006" |Tekst jao"Mikroorganismide preparaadid ja ensüümid"lõpus asendatakse järgmisega:"Mikroorganismide preparaadid ja ensüümid:Toiduainete töötlemisel tavapäraselt kasutatavad mikroorganismide ja ensüümide preparaadid, v.a geneetiliselt muundatud mikroorganismid direktiivi 90/220/EMÜ artikli 2 lõike 2 tähenduses ning geneetiliselt muundatud organismidest saadud ensüümid direktiivi 90/220/EMÜ artikli 2 lõike 2 tähenduses."4. C jao alajaos C.2.2 asendatakse kanne "peedisuhkur" järgmisega:"Peedisuhkur, ainult kuni 1.4.2003".--------------------------------------------------